29/06/2010 | Administración LocalMunicipal
Oleiros
Urbanismo
Aprobación definitiva estudo detalle rehabilitación vivenda rúa Xosé Neira Vilas, 7-Perillo (Expte. FG nº 562)

Polo Concello Pleno, en sesión extraordinaria celebrada o día 3 de xuño de 2010, acordouse aprobar definitivamente e a remisión da documentación establecida no art.92 da Lei 9/2002 á Consellería de Medio Ambiente, Territorio e Infraestruturas en data 16.06.10, do ESTUDO DE DETALLE PARA REHABILITACIÓN DE VIVENDA UNIFAMILIAR SITA EN RÚA XOSÉ NEIRA VILAS Nº 7, en PERILLO. Contra o presente acordo, que pon fin á vía administrativa, podería interpor recurso de reposición con carácter potestativo, no prazo DUN MES, que se computará desde o día seguinte á notificación da mesma, perante o mesmo órgano que a dictou (ó abeiro do disposto polos art.116 da Lei 30/92, do R. X. A. P. P. A. C.). Tamén poderá contra esta Resolución interpor, no prazo de DOUS MESES, recurso contencioso-administrativo perante a Orde Xurisdiccional Contencioso-Administrativo, de conformidade cos arts.8, 9 e 10 da Lei 29/98, reguladora da xurisdicción contencioso-administrativa. Sen prexuizo da facultade de interposición do recurso extraordinario de revisión para os supostos e prazos previstos polo artigo 118 da Lei 30/92. En cumprimento do disposto no art.92.2 da Lei 9/2002, de 30 de decembro, publícase a normativa e as ordenanzas que se relacionan a continuación, advertíndose que non entrará en vigor ata que transcorran 15 días hábiles desde a presente publicación (art.70.2 da Lei 7/1985 de 2 de abril): A cesión de superficie na fronte da Rúa Neira Vilas atópase a día de hoxe xa urbanizada, polo que a ordenación descrita no presente documento limítase ás actuacións nos peches da parcela e no interior do predio. A parcela aparece ocupada na actualidade por unha vivenda unifamiliar catalogada no planeamento municipal que ten un volume rotundo e cuberta a dúas augas con bastante pendente e amplos beirais de madeira, e unha edificación auxiliar de escaso interese situada na marxe sueste do predio. A ordenación realizouse en base a criterios de funcionalidade, seguindo un programa de necesidades predefinido, e adaptación á morfología existente, seguindo os aspectos topográficos e xeográficos máis relevantes do medio natural e do medio construído existentes. Plantexouse rehabilitar integralmente a vivenda evitando a ampliación do seu volume con elementos anexos en contacto coa edificación, tratando de manter a rotundidade da súa volumetría separando os anexos mediante un corredor pavimentado con elementos pétreos. Dispóñense dous elementos anexos: - Unha pequena pérgola vinculada á zona de cociña que poida ter eventualmente un teito portátil e facer de elemento de sombra ao sur no verán de xeito similar á vide que xa existía na parcela. - Un edificio en planta baixa e soto, adicado a tendal, garaxe e rocho sobre a rasante e dispoñible e cuarto de instalacións, (con rampla de acceso) baixo a rasante natural do terreo. Organízase nunha cruxía dunha soa cuberta a dúas augas con pendentes aptas para recibir a colocación de paneis solares térmicos, peches formados por muros baixos combinando panos de pedra e madeira, e unha parte superior acristalada que independiza a cuberta dándolle unha maior lixeireza. A rehabilitación da vivenda que se describirá no correspondente proxecto arquitectónico afecta lixeiramente á envolvente ao deseñarse un novo acceso á cociña na fachada sur (máis acorde co resto dos ocos da vivenda) e algunhas entradas de luz no tellado a través de fiestras tipo velux. Organízase un novo acceso para situar o portalón da vivenda de acordo coa ordenación interior da parcela, pois onde estaba previsto no trazado viario existente non é posible debido aos recuados da parcela. Intervense levemente na beirarrúa eliminando dous bolardos para xenerar a entrada, que se recúa 5 metros sobre a liña de peche para recibir o xiro dun vehículo no seu acceso. Xúntase un plano co estado actual e refrmado dos peches no que se define este recuado do acceso seguindo as alturas e rasantes dos peches existentes, con partes opacas (muro de zócalo) e trasparentes (partes altas con valado metálico). E un portalón de acceso, enreixado ou de madeira que recolle toda a altura do peche inferior. As rasantes sobre as que se asentan as novas construcións son Planta Baixa +99.20 m. e planta soto +96.50 m. A pérgola que se sitúa diante da cociña disponse na rasante +100.40 m, a mesma que a vivenda existente. A rasante de acceso á parcela é +99.50 m. A nova edificación anexa aséntase nestas rasantes medindo a altura máxima (3,00m) no centro das fachadas lonxitudinais. Ao tratarse dun volume de escasa altura, e matriz lonxitudinal, recuado respecto aos terreos adxacentes, que por coherencia formal non se debe escalonar, e conservando ao seu arredor a morfoloxía da topografía existente, enténdese que se está ao abeiro do artigo 113.5 do planeamento municipal que no seu apartado segundo ampara o exceso de alturas que se poida producir na súa fachada lateral, que en calquera caso é moito menor ao fixado no dito artigo (3,00m + 1,50m = 4,50m). É de aplicación ao presente Estudo de Detalle a “Ordenanza 3 de fincas singulares”, reflectida no Plan Parcial S. U. P.1-R “O Carballido”. Oleiros, 16 de xuño de 2010. O Alcalde-Presidente, Asdo.: Angel García Seoane.